**SƏLCUQ YÜRÜŞLƏRI DÖVRÜNDƏ**

**ŞIMALI VƏ CƏNUBI QAFQAZ**

XI əsrin ortalarından XIII əsrin ilk onilliklərinə qədərki dövr Qafqaz tarixi üzrə əsas mənbələr ərəb və fars dillərindədir. ərəb müəllifləri ət-Təbəri, əl-istəxri, Əbu Duləf öz əsərlərində Qafqazda Xilafət ağalığının son dövrü , yeni yaranan dövlətlər, onların sərhədləri, əsas şəhərləri, bölgədə baş verən siyasi proseslər haqqında dəyərli məlumatlar vermişlər. Bu baxımdan, İbn əl-Əsirin”Əl-kamil-fit-tarix” əsəri xüsusilə qiymətlidir. Əsərdə Qafqazda müstəqil və yarımmüstəqil feodal dövlətlərinin yaranması, bölgəyə səlcuqların yürüşləri, XII yüzillikdə və xüsusən də XIII əsrin ilk onilliklərində Qafqaz dövlətlərinin qarşılıqlı münasibətləri, əhalinin xarici basqınlara qarşı mübarizəsi müfəssəl şəkildə əks olunmuşdur. Ərəb Xilafətinin parçalanmasından sonra yaranmış dövlətlər və Səlcuq dövrü haqqında fars dilli mənbələr içərisində Nizaməlmülkün”Siyasətnamə”əsəri xüsusi qeyd edilməlidir. Bu əsərdə müsəlman dövlətlərinin, o cümlədən Qafqazdakı dövlətlərin siyasi quruluşu, dövlət təsisatları haqqında dəyərli məlumatlar verilmişdir. Müəllifin XI əsrdə əhalinin müxtəlif təbəqələri, onların həyat şəraiti haqqında mülahizələri də böyük əhəmiyyətə malikdir. Nasiri Xusraunun XI əsrin ortalarında Orta və Yaxın Şərqdə , o cümlədən Cənubi Qafqazda cərəyan edən hadisələrdən bəhs edən”Səfərnamə”əsərində də Səlcuq yürüşləri ərəfəsi və dövrü haqqında maraqlı məlumatlar vardır. Müəllif sultan Toğrulun tutduğu şəhərlərdə və ölkələrdə yerli əhali ilə ədalətli rəftar etməsi haqqında konkret faktları qeyd etmişdir. Məsələn, İsfahan tutulduqdan sonar sultanın şəhər əhalisini 3 il müddətinə vergilərdən azad etməsini, sultanın Deyləm və Təbəristana təyin etdiyi hakimin tam əmin-amanlıq yaratmasını, hər kəsin əmlakınınqorunmasını təmin etməsini razılıqla bildirmişdir. Van şəhərində xristianların müsəlmanlarla yanaşı sərbəst yaşadıqlarını, “ qadın və kişilərin dükanların qarşısında əyləşib , çəkinmədən şərab içmələrini”müşahidə etdiyini yazmışdır. XII əsrin ikinci yarısına qədərki hadisələri əks etdirən Z.Nişapurinin”Səlcuqnamə”əsəri də M.əl-Ravəndinin”Rahət-üs-südur və ayət-üs-sürur”(Könüllərin rahatlığı və sevinc əlaməti)əsəri Səlcuq sultanlarının Qafqaza yürüşləri, XI-XII əsrlərdə baş vermiş mühüm siyasi hadisələr, social-iqtisadi vəziyyət, torpaq sahibliyi, vergilər haqqında qiymətli mənbələrdir. Qafqaz tarixinin IX-XIII əsrlər dövrü haqqında yerli mənbələrdə də dəyərli məlumatlar vardır. Moisey Kalankatlının”Albaniya tarixi”əsərindəki IX əsrin ikinci yarısında və X əsrdə Cənubi Qafqazda müstəqil dövlətlərin yaranması və qarşılıqlı münasibətləri haqqında faktlar, gürcü salnaməsi “Matiane Kartlisa”dakı XI əsrə aid məlumatlar, “ Kartlis Sxovreba”nın XII əsrdə Gürcüstan dövlətinin güclənməsi, Şirvana, Arrana və Cənubi Qafqazın digər bölgələrinə gürcü feodallarının basqınları haqqındakı məlumatları xüsusilə qeyd edilməlidir. Gürcü salnaməsində Səlcuq sultanı Məlikşah”ədalətli, ürəyiaçıq, xristianları sevən”kimi təqdim olunur, onun Kaxetiyanı soyğunçulardan azad etməsi, yolların təhlükəsizliyini təmin etməsi minnətdarlıqla xatırlanır. Orta əsrlərin erməni dilli qaynaqları da Qafqaz tarixinin bu dövrü haqqında, xüsusən də erməni əhalisinin Bizans və Səlcuq imperiyaları dövründəki vəziyyəti, gürcü hökmdarlarının qonşu xalqlar üzərinə basqınları barəsində maraqlı məlumatlar vermişlər. Bu baxımdan, erməni kilsə xadimlərinin XI əsrin ortalarında erməni əhalisinin Bizansın hakimiyyəti altında ağır zülmə düçar olması haqqında faktları, Səlcuq sultanlarının Qafqaz və Kiçik Asiyanın xristian əhalisi ilə yumşaq davranması haqqında çoxsaylı məlumatları böyük əhəmiyyətə malikdir. Məsələn, Edessli Matfey adlı salnaməçi sultan Məlikşahın erməni ruhanilərini ağır vergilərdən azad etdiyini razılıqla qeyd etmişdir. Bizans və Suriya müəlliflərinin əsərlərində də bəhs olunan dövrdə Qafqazda baş vermiş tarixi hadisələri öyrənmək üçün maraqlı faktlar vardır. Bu mənbələrin əhəmiyyətli cəhəti Bizansın Qafqaz dövlətləri ilə bağlı siyasəti, imperiyaya yeni birləşdirilmiş ərazilərdə fem təsərrüfatları yaradılması, əhali üzərinə qoyulan vergi və mükəlləfiyyətlər, erməni feodallarının mülklərindən məhrum edib daxili əyalətlərə, Bolqarıstana köçürülmələri haqqında rəsmi sənədlərə istinad edilməklə məlumat verilməsidir. Qafqaz tarixinin digər problemləri ilə bərabər, XI-XIII yüzilliklər tarixi də XIX əsrdən etibarən müasir elmi əsaslarla araşdırılmağa başlanmışdır. Bu baxımdan, rus şərqşünasları V.V.Bartold, A.Y.Yakubovski, V.A.Qordlevski və B.V.Zaxoderin orta əsrlər Yaxın və Orta Şərq tarixinə dair əsərləri böyük əhəmiyyətə malikdir. BVu müəlliflər ilk mənbələrə, ərəb və fars dilli müəlliflərin əsərlərindəki faktik materiallara əsaslanaraq sanballı araşdırmalar aparmış, monoqrafiyalar çap etdirmişlər. Bu tədqiqatlara IX-XIII əsrlərdə Qafqaz dövlətlərinin ictimai-siyasi vəziyyəti, feodal münasibətlərinin inkişafı haqqında qiymətli mülahizələr vardır. Azərbaycan, Gürcüstan, Şimali Qafqaz və Ermənistan tarixi üzrə ümumi əsərlər yazılması, ayrı-ayrı konkret mövzuların tədqiqi isə sovet dövründə geniş miqyas almışdır. Azərbaycan tarixçiləri Z.M.Bünyadovun, Y.M.Mahmudovun, S.B.Aşurbəylinin, R.Ə.Hüseynovun və başqa alimlərin tədqiqatları təkcə o zaman kı Azərbaycanın deyil, bütövlükdə Cənubi Qafqaz regionunun tarixini əks etdirir. Bu müəlliflər Azərbaycan dövlətlərinin qonşuları ilə münasibətlərinin şərhinə geniş yer vermiş, gürcü və erməni həmkarlarının qeyri-obyektiv mülahizələrini ilkin mənbələrin faktlarına istinad etməklə tənqid etmişlər. Gürcü müəllifləri M.D.Lordkipanidze, Q.A.Melikişvili, M.N.Şengeliya öz tədqiqatlarında Gürcüstan tarixinin bəhs olunan dövrünü araşdırmışlar. M.D.Lordkipanidzenin monoqrafiyasında XII əsrdə Gürcüstan dövlətinin güclənməsi, bütün Cənubi Qafqazı, Şimali Qafqazın da əhəmiyyətli hissəsini özünə tabe etməsi qeyd olunmuşdur. Q.A.Melikişvili öz tədqiqatında XII-XIII əsrin əvvəllərində gürcü dövlətinin yüksək dərəcədə mərkəzləşdirilməsi haqqında mülahizələri tamamilə düzgün olaraq rədd etmiş, monqol yürüşü ərəfəsində iri gürcü feodallarının mərkəzi hakimiyyətə qarşı mübarizəsinin dövləti daxildən zəiflətdiyini göstərmişdir.Erməni müəllifləri Q.N.Mkrtumyan,K.N.Yüznaşyan da öz tədqiqatlarında müxtəlif mənbələr, xüsusən erməni kilsə ədəbiyyatı və salnamə faktları əsasında IX-XIII əsrlərdə erməni, gürcü feodallıqları və onların qonşularla münasibətləri haqqında məlumat vermişlər. Bu müəlliflərin Qafqazda Səlcuq ağalığı, Azərbaycan dövlətləri haqqında gerçəkliyi əks etdirməyən mülahizələri ilə yanaşı, obyektiv fikirlər də diqqəti cəlb edir. Məsələn, K.Yüzbaşyan öz monoqrafiyasnda Bizansın XI əsrin ortalarında əhali üzərinə o zamana qədər görünməmiş vergilər qoymasını, buna görə də erməni əhalisinin türklər tərəfə keçməsini, daha sonra Bizansın ermənilərin qədim mədəniyyətinin əsaslarını dağıtmağa çalışmasını, lakin əsas erməni vilayətlərinin Bizansın tərkibində cəmi 20 il qalmasına görə, buna nail ola bilmədiyini qeyd etmişdir. Şimali Qafqazda IX-XIII əsrlərdə cərəyan etmiş etnik-siyasi proseslər haqqında V.A.Kuznetsov, V.F.Minorski və digər müəlliflər öz tədqiqatlarında məlumat vermişlər. Qafqaz tarixinin orta yüzilliklər dövrü mövzuları üzərində işlərkən yuxarıda adları çəkilən qaynaqlardan və tədqiqat əsərlərindən geniş istifadə olunmuşdur. Ayrı-ayrı məsələlər üzrə mübahisəli məqamları aydınlaşdırmaq üçün ilkin mənbələrin məlumatları əsas götürülmüşdür. Qafqazın cənubuna XI əsrin ortalarında Səlcuq türklərinin böyük axınları regionda ciddi etno-siyasi dəyişikliklərə səbəb oldu. Bizansın gürcü və erməni feodallarının köməyi ilə Qafqazın müsəlman türk əhalisini əsarət altna almasına imkan vermədi. Səlcuqlar oğuz türklərinin bir qolu kimi Mərkəzi Asiyanın köklü sakinləridir. Onlar X əsrin 70-ci illərində Buxara ətrafında məskunlaşmış, XI əsrin başlanğıcında isə Qəznəvi sultan tərəfindən Xorasanda yerləşdirilmişdilər. XI əsrin 30-cu illərində buradakı türk tayfaları Toğrul bəyin başçılığı ilə siyasi hakimiyyəti ələ keçirib Səlcuq dövlətini yaratdılar. Toğrul bəy bu dövlətin ilk hökmdarı oldu.1040-cı il mayın 25-də Mərv yaxınlığında Dəndənəkan adlı yerdə Səlcuq türkləri Qəznəviləri məğlub edərək Mərkəzi Asiyada aparıcı siyasi qüvvəyə çevrildilər. Bu qələbədən sonra Səlcuq dövlətinin başçısı sultan titulu qəbul etdi. XI əsrin 40-cı illərində Səlcuq türkləri İrana və Ön Asiyaya, o cümlədən də Qafqaza doğru böyük yürüşlərə başladılar. Qafqaza doğru hərəkət edən qoşuna Həsən və Yaquti adlı bacarıqlı sərkərdələr başçılıq edirdilər. Səlcuqların Qafqaza ilk qeydləri isə XI əsrin ilk onilliklərinə aiddir. Onların 1015-1016-cı illərdə Azərbaycanın və Ermənistanın cənubuna, 1019-cu ildə Vaspurakana, 1018-1021-ci illərdə Arrana,oradan da Naxçıvana və Dəbilə, 1029-cu ildə Gürcüstana yürüş etmələri, Giomqvim monastrının mülklərini talan etmələri haqqında mənbələrdə məlumatlar vardır. 1028-ci ildə Xorasanda Səlcuq türklərinin Mahmud Qəznəvinin hakimiyyətinə qarşı qaldırdıqları üsyan yatırıldıqdan dərhal sonra 2 mindən çox oğuz ailəsi təqiblərdən yaxa qurtarmaq üçün Azərbaycanın cənubuna köçmüşdü. Rəvvadi hökmdarı hökmdarı Vəhsudan onları xoşluqla qarşılaşmış və məskunlaşmaları üçün geniş torpaq sahələri ayırmışdı. 1030-cu ildə Səlcuq türkləri Çağrı bəyin başçılığı ilə Bizansın nəzarətində olan Cənubi Qafqaz torpaqlarına yürüş etmiş və çoxlu qənimət ələ keçirmişdilər. Yürüş zamanı heç bir ciddi müqavimətə rast gəlməyən Çağrı bəy geri döndükdən sonra bu səfəri haqqında qardaşı Toğrul bəyə ətraflı məlumat vermiş və onu Cənubi Qafqaz feodallıqlarına yeni yürüşlərə həvəsləndirmişdi. 1937-ci ildə səlcuqlar yenidən Bizansın hakimiyyəti altında olan Qafqaz torpaqlarına basqın etmişdilər. Qafqaza və Ön Asiyaya bu ilk yürüşlər kəşfiyyat xarakteri daşıyır, gələcək hücumların ən əlverişli istiqamətlərini və yollarını müəyyənləşdirməyə, düşmənin müdafiə sistemlərini zəiflətməyə və əsas müqavimət ocaqlarını aşkara çıxarmağa xidmət edirdi.Bu epizodik çıxışların ardınca XI əsrin 40-cı illərində Səlcuq türklərinin Ön Asiyaya və Qafqaza daha güclü yürüşləri başlandı. 1047-ci ildə Səlcuq qoşunları Bizansa hücum edərkən yolüstü Cənubi Qafqazın bəzi feodal mülklərini də qarət etmişdilər. Bu zaman erməni feodallarının mülkləri, xüsusən Vaspurakan daha çox ziyan çəkmişdi. 1048-ci ildə başqa bir Səlcuq qoşunu İbrahim Yanalın başçılığı ilə Arrandan keçərək Gürcü şahlığına hücum etmişdi. Sentyabrın 18-də Ordro adlı yerdə baş verən döyüşdə Səlcuq qoşunları qalib gəlmiş, gürcü hərbi qüvvələrinin başçısı Liparit Eristavi isə əsir alınmışdı. Liparit Bizansın Gürcüstandakı nümayəndəsi olduğu üçün imperator IX Konstantin Monomax özü bu məsələyə müdaxilə etməli olmuşdu. Bizans imperatoru sultan Toğrula bahalı hədiyyələr göndərərək, Lipariti əsirlikdən xilas etmişdi.

 Səlcuqlar 1054-cü ildə yenidən Qafqazın daxili rayonlarına böyük yürüşə başladılar. Azərbaycanın cənub torpaqlarında ağalıq edən Rəvvadi hökmdarı müqaviməti kəsib tabe oldu və xərac ödəməyi öhdəsinə götürdü. Şəddadi hökmdarı da sultan Toğrula bahalı hədiyyələr və girovlar göndərməklə öz ehtiramını bildirdi. Bu zaman Səlcuq sultanı ilə Şəddadi hökmdarı arasında bir anlaşma da bağlandı. Onlar Bizans imperatoruna və onun təhriki ilə Azərbaycana soxulan erməni-gürcü feodallarına qarşı əlbir hərəkət etmək haqqında razılığa gəldilər. Həmin yürüş zamanı Tiflis müsəlman əmirliyi də Səlcuq dövlətinə tabe edildi. Daha sonra yürüş gedişində türk qoşunları 3 hissəyə ayrılaraq: Abxaziya, Van gölü və Anadolu istiqa

mətində hücumları davam etdirdilər. 1055-ci ildə Səlcuq qoşunu bütün İraqı Bağdadla birlikdə ələ keçirdi. Bu hadisədən sonra xəlifə sultan Toğrula “Ruknəddin”(Dinin dayağı)ləqəbi Verdi və onu müsəkman aləminin ali siyasi hakimi-“Şərqin və Qərbin hökmdarı”élan etdi. Bu dövrdə Yaxın və Orta Şərqin, o cümlədən Cənubi Qafqazın çox hissəsini əhatə edən nəhəng Səlcuq imperiyası yaranmışdı. İmperiyanın baş şəhəri əvvəlcə Mərv, sonra isə Rey və İsfahan şəhərləri oldu. Sultan Alp Arslanın hakimiyyəti dövründə Qafqazın fəthinin yeni mərhələsi başlandı. 1063-cü ildə Səlcuq türklərinin qoşunları Sav-Təkinin başçılığı ilə Xəzərsahili vilayətlərə:Maskat və Şirvan torpaqlarına yürüş etdi. 1064-cü ildə isə bu qoşunlar Gürcüstana hücum edib Ahalkalak və Rustavi şəhərlərini ələ keçirdilər. Bundan sonra Gürcü şahı IV Baqrat sultana tabe olduğunu bildirdi, cizyə və xərac ödəməyi öhdəsinə götürdü. Səlcuq ağalığı dövrü gürcü mənbələrində”Didi turkoba”(böyük türklük)dövrü adını almışdır. 1064-cü ildə səlcuqlar Bizans qüvvələrini məğlub edib, erməni feodal mülklərini və Ani şəhərini ələ keçirdilər. Bu hadisədən sonra Taşir-Dzoraket hakimi II Kürike xərac və cizyə ödəməyi öhdəsinə götürdü və qızını sultana ərə verdi. 1066-cı ildə səlcuq qoşunları Şirvana hücum edib, Şamaxını mühasirəyə alsalar da müvəffəqiyyət qazana bilmədilər. Lakin yeni hücumların qarşısını almağın çətinliyini nəzərə alan Şirvanşahlar dövlətinin hökmdarı I Fəribürz Səlcuq sultanının ali hakimiyyətini tanımağa məcbur oldu və ildə 30 min dinar xərac ödəməyi öhdəsinə götürdü. 1068-ci ildə Alp Arslan Gəncədən keçərək yenidən gürcü torpaqlarına hücum etdi. Çünki Gürcüstan dövləti vəd etdiyi xərac və cizyəni vaxtında göndərməmişdi. IV Baqrat müqavimət göstərməyə cəhd etsə də, müvəffəqiyyət qazanmadı. Kartlidəki mühüm qalalar səlcuqların əlinə keçdi. Gürcü şahı yenidən xərac və cizyə ödəməyə məcbur edildi. Bu yürüş zamanı Tiflisdə hakimlik edən Cəfəri əmiri şəhərin qapılarını sultanın üzünə açdı və tabe olduğunu bildirdi. Səlcuq hərbi qüvvələrinin əsas hissəsinin Gürcüstanda olmasından istifadə edən I Fəribürz Dərbəndi və ətraf əraziləri ələ keçirdi, Cənubi Dağıstanı öz təsiri altına aldı. Şirvanşahlar dövlətinin güclənməsindən ehtiyat edən sultan Alp Arslan 1071-ci ildə qoşun göndərərək Dərbəndi və ətraf torpaqları özünə tabe etdi. Lakin səlcuqlar Cənubi Dağıstandan o yana, dağlıq ərazilərə doğru hərəkət etmədilər. Düzənlik ərazidə ömür sürmüş Səlcuq türklərini dağlıq bölgələr o qədər də cəlb etmirdi.

 Səlcuq türkləri Cənubi Qafqazda möhkəmləndikdən sonra Bizans mülklərinin içərilərinə doğru yürüşlərə başladılar. Bizans imperatoru IV Roman Diogen də öz növbəsində, bir neçə kiçik Səlcuq dəstəsini məğlub etdikdən sonra, Qafqazın içərilərinə böyük yürüş etməyi qərara aldı. 1071-ci il avqustun 26-da Malazgird(Bizans və erməni qaynaqlarında Mansikert adlanır) yaxınlığında baş verən həlledici döyüşdə Bizans qüvvələri sarsıdıcı məğlubiyyətə uğradı.İmperator IV Roman Diogen əsir alındı. Alp Arslanın əmri ilə onun qulaqlarını deşib qızıl həlqə taxdılar. Bu o demək idi ki, “ rumluların hökmdarı”Səlcuq sultanının qulu

dur. Bir qədər sonra imperator xərac və cizyə ödəməyi öhdəsinə götürdüyü üçün azad edildi və ölkəsinə döndü. Malazgird döyüşü sonrakı onilliklər üçün Ön Asiyada qüvvələr nisbətini müəyyən etdi.Bizansın qüdrətinə öldürücü zərbə endirildi, Səlcuq imperiyası Qafqazda və Ön Asiyada başlıca siyasi qüvvəyə çevrildi. Sultan Məlikşahın hakimiyyəti dövründə Səlcuq dövləti ən güclü çağlarını yaşayırdı. Gürcü və erməni feodalları tamamilə Səlcuq sultanlarından asılı hala düşmüşdülər. Qeyd etmək lazımdır ki, Səlcuq sultanları Bizans imperatorlarından fərqli olaraq, Qafqazın xristian əhalisinə, xüsusən də erməni kilsəsinə daha dözümlü münasibət göstərirdilər.Məsələn, erməni mənbələrinin məlumatına görə , Məlikşah erməni katolikosu Anili II Marseqə icazə vermişdi ki, sultanın hüzurunda öz boynundan asdığı xaçı çıxarmasın. Həmçinin erməni kilsə mülklərinə toxunulmazlıq haqqında fərman vermişdi. Sultan Börküyarıq isə erməni monastırlarını bütün vergilərdən azad etmişdi. XI əsrin 70-ci illərində Qafqazın şimal-şərqində Səlcuq sultanlarının hakimiyyətini daha da möhkəmləndirmək üçün tədbirlər görüldü. Sultan Məlikşahın əmri ilə Dərbənd Sav-Təkinə iqta verildi. Şirvanşah I Fəribürz ildə 70 min dinar, bir müddət sonra isə hər il 40 min dinar xərac verməyə məcbur edildi. Şirvan və Gürcü şahlıqlarının Səlcuq sultanlarından tam asılı şəkildə qalması əsrin sonuna qədər davam etdi. 1075-ci ildə Arranda və Naxçıvanda hökmranlıq edən Şəddadilərin hakimiyyətinə son qoyuldu. Bu ərazilərin idarə olunmasına sultan Məlikşah bilavasitə öz oğlu Məhəmmədə tapşırdı. Onun iqamətgahı Gəncə şəhəri idi. Bu Səlcuq şahzadəsi Azərbaycan əmir və feodalları ilə şəxsi əlaqə yaradaraq, ümumiyyətlə Qafqazın sonrakı tarixində mühüm rol oynadı. Səlcuq dövləti nəhəng hərbi-siyasi birlik olsa da, daxili iqtisadi əlaqələri zəif olan, müxtəlif dinə və dilə malik əhalinin toplusu idi. Ayrı-ayrı vilayətlərin müxtəlif sosial-iqtisadi və mədəni inkişaf səviyyəsində olması da dövlət həyatına öz mənfi təsirini göstərirdi. Bu səbəblərə görə, güclü qoşun, sultanların, vəzir və digər yüksək mənsəb sahiblərinin yüksək şəxsi keyfiyyətləri Mərkəzi və Ön Asiyanı əhatə edən bu nəhəng imperiyanın yalnız müəyyən bir müddətdə mövcud olmasını şərtləndirmişdi. 1092-ci ildə Məlikşah və onun tədbirli vəziri Nizaməlmülk vəfat etdikdən sonra Səlcuq əyanlarının mərkəzdənqaçma meylləri gücləndi, sultan ailəsi daxilində hakimiyyət uğrunda mübarizə başlandı. Bu üzücü proseslər də tədricən Səlcuq dövlətinin zəifləməsinə, sonra isə ayrı-ayrı hisslərə parçalanmasına səbəb oldu. XI əsrin sonunda başlanmış xaç yürüşləri də Ön Asiyanın, o cümlədən də Qafqazın beynəlxalq və ictimai-siyasi vəziyyətinə müəyyən təsir göstərdi. 1096-1099-cu illərdə Birinci xaç yürüşü və bunun nəticəsində də Aralıq dənizi sahili boyunda səlibçi dövlətlərinin yaranması Səlcuq və ərəb feodallarını birlikdə çıxış etməyə məcbur etdi. Gürcüstandakı türk qüvvələri xaçlılara qarşı döyüşlərdə iştirak etmək üçün Kiçik Asiyaya və Suriyaya göndərildi. Gürcü şahı IV David bundan istifadə edib 1097-ci ildə Səlcuq dövlətinə xərac ödəməkdən imtina etdi. Daha sonra isə Səlcuq dövlətində baş verən daxili çəkişmələrdən yararlanaraq öz ərazilərini genişlənməyə başladı. XI əsrin sonu-XII əsrin başlanğısında Suriya səlcuqları, Kirman səlcuqları və Anadolu səlcuqları böyük sultandan-mərkəzi hakimiyyətdən asılılığı kəsdilər. iraq, Xorasan və qafqazda isə taxt-tac uğrunda Arranın və Azərbaycanın hakimi olan sultan Məlikşahın kiçik oğlu Məhəmməd Təpər isə böyük qardaşı sultan Börküyarıq əleyhinə mübarizəyə başladı. Börküyarıq qardaşına məxsus hərbi qüvvələri iki dəfə - 1101-ci ildə Həmədan yaxınlığında, ardınca da Xoy yaxınlığında məğlub etdi. Lakin 1104-cü ildə onların görüşündə Fərat çayı boyunun və Qafqazın idarəsi Məhəmməd Təpərə verildi. Beləliklə, 1104-cü ildə Səlcuq dövləti faktiki olaraq iki hissəyə bölündü. Məhəmməd Təpər böyük sultan olduqdan sonra isə həmin ərazilər oğlu Mahmudun idarəsində saxlandı. Yalnız onun ölümündən sonra bu ərazidə müstəqil İraq Səlcuq sultanlığı yarandı. Cənubi Qafqaza oğuz türklərinin kütləvi axını və bölgənin XI yüzillikdə Səlcuq imperiyasına qatılması çox böyük tarixi əhəmiyyətə malik idi. Bununla Qafqazın Bizans tərəfindən işğal edilməsi, erməni və gürcü feodalları tərəfindən müsəlman türk əhalisinin sıxışdırılması prosesinin qarşısı alındı. Cənubi Qafqaz xalqları öz torpaqlarında əmin-amanlıqda yaşamaq, Mərkəzi və Ön Asiya xalqları ilə çeşidli iqtisadi və mədəni əlaqələr yaratmaq və inkişaf etdirmək imkanı qazandılar. XII əsrin başlanğıcında Böyük Səlcuq imperiyasının zəiflədiyi bir şəraitdə Cənubi Qafqazda müstəqillik meylləri gücləndi. Xüsusən Gürcüstan və Şirvan hökmdarları yaranmış bu vəziyyətdən dərhal yararlandılar. IV Qurucu David gürcü torpaqlarını birləşdirərək qüdrətli bir dövlət yaratdı. O, ali aznaurlar təbəqəsinin separatçılıq meyllərinin qarşısını qətiyyətlə kəsdi. Kilsənin mərkəzi hakimiyyətin nəzarətindən xilas olmaq cəhdlərinin də qarşısı kəskin şəkildə alındı. Dikbaş kilsə xadimləri torpaq mülklərindən məhrum edildilər. Gürcü şahı Qafqazda yeni torpaqların işğalında gürcü siyasi qüvvəyə çevrilmiş qıpçaqlara güvənirdi. IV David “ nigah diplomatiyası”ndan bacarıqla istifadə etməyi bacarmışdı. O, qıpçaq xaqanı Atrakın qızı Quranduxtla evlənmiş, həmçinin 40 mindən çox qıpçaq döyüşçüsünü ailəsi ilə birlikdə Gürcüstana köçürmüş, onların hesabına güclü atlı qoşun təşkil etmişdi. Məhz bu qoşun ona Səlcuq qüvvələri ilə döyüşlərdə uğur qazanmağa imkan vermişdi.

 Bu dövrdə gürcü hökmdarı qonşu Şirvanşahlar dövləti ilə də sıx qohumluq və müttəfiqlik əlaqələri yaratmağa çalışırdı. Səlcuq ağalığından xilas olmağa can atan Şirvanşah I Afridun da bu yaxınlaşmada maraqlı idi. Onun böyük oğlu Mənuçöhrə IV Davidin qızı Tamaranı alması dab u məqsədə xidmət edirdi. Bununla yanaşı, ehtiyatlı siyasət yeridən Şirvan şahı hələ yetərincə güclü olan Səlcuq sultanı ilə də münasibətləri pozmamağa çalışır, ona qarşı gürcü-qıpçaq qüvvələri ilə birgə silahlı mübarizədən yayınırdı. Bunu bəhanə edən gürcü hökmdarı IV David 1117-ci və 1120-ci illərdə Azərbaycanın şimal-qərb torpaqlarına yürüşlər təşkil etmiş, Qəbələ və onun ətrafındakı yaşayış məntəqələri qarət olunmuşdu. Həmin dövrdə Dərbənd hakimliyini yenidən özünə tabe etməyə çalışan I Afridun bu yürüşlərə mane ola bilməmişdi. Geniş xarici siyasət planları quran gürcü hökmdarı digər qızı Katanı da Bizans imperatorunun oğluna ərə vermişdi. Həmçinin bu dövrdə gürcü və erməni feodal hakimləri Səlcuq türklərinə qarşı Qərbi Avropa səlibçiləri ilə də əlaqə yaratmışdılar. Bu, olduqca məkrli siyasətin məqsədi Bizansın və Aralıq dənizinin şərq sahillərində yaranmış səlibçi dövlətlərinin köməyi ilə müsəlman türk əhalisini Qafqazdan sıxışdırıb çıxarmaq, bölgədə və xüsusən də Qərbi Azərbaycanda xristian feodallarının mövqeyini möhkəmləndirmək idi. Gürcü qoşunu qıpçaqların, alanların və Qərbi Avropa səlibçilərinin hərbi qüvvələrinin yardımı ilə 1121-ci il avqustun 18-də Trialeti yaxınlığında Didqori adlı yerdə baş verən döyüşdə Səlcuq sultanı Mahmudun qoşunlarını məğlub etdi,1122-ci ildə isə Tiflisi ələ keçirdi. Tiflis şəhəri 400 il davam etmiş müsəlman ağalığından sonra Gürcüstan şahlığının paytaxtına çevrildi. Lakin sonrakı əsrlərdə də şəhərin idarə olunmasında, ticarət və sənətkarlıq işlərində yerli müsəlman əhalisi aparıcı rol oynamaqda davam edirdi. Tiflisdə müsəlman ayinləri sərbəst icra edilirdi, hətta burada donuz saxlamaq və bazarlarda onu satmaq qadağan olunmuşdu. Vergi ödənilməsində də müsəlmanlara güzəşt edilmişdi. Gürcü hökmdarları hər il Tidlisin xristian sakinindən 5, yəhudidən 4, müsəlmandan isə 3 dinar vergi toplayırdılar. Şirvanşah III Mənuçöhr hakimiyyətə gəldikdən sonra Gürcüstanın güclənməsi ilə əlaqədar öz xarici siyasətində dəyişiklik etdi. Səlcuq sultanlna xərac ödəməyi dayandırdı, gürcü hökmdarı ilə ittifaqı möhkəmləndirdi. Şirvan-Gürcüstan yaxınlaşmasında şahın gürcü xanımı Tamaranın da güclü təsiri olmuşdu. Buna cavab olaraq sultan Mahmud 1123-cü ildə Şirvana yürüş etdi. Lakin Şirvanşah III Mənüçöhrün, IV Davidin və qıpçaqların birləşmiş qüvvələrinə qalib gələ bilməyən Səlcuq qoşunu çəkilib getməyə məcbur oldu Gürcü şahı dərhal bu fürsətdən yararlandı. 1123-cü ilin yayında Şirvana basqın edib, gülüstan qalasını tutdu, çoxlu qənimət ələ keçirdi. Mənbələr, bəhs olunan dövrdə, gürcü feodallarının qıpçaqlarla birgə Şirvana qarətçi yürüşlər etmələri haqqında çoxsaylı məlumatlar vermişlər. Məsələn,1124-cü ildə IV david böyük qoşunla yünidən Şirvana soxulmuşdu. Şamaxı, Şabran şəhərlərini, Biqurd qalasını qarət etmişdi. Şirvan o zaman 5 aya qədər Gürcüstanın əsarətində qalmışdı. III Mənuçöhr yalnız 1125-ci ilin yanvarında-IV davidin ölümündən sonra Şirvanın tam müstəqilliyini bərpa edə bilmişdi. Yeni gürcü şahı I Demetre isə Şirvana olan iddialarından əl çəkmiş və hər iki dövlət arasında normal qonşuluq münasibətləri bərqərar olmuşdu. Bu vəziyyət 1160-cı ilədək – III Mənuçöhrün ölümünə qədər davam etdi. Şirvanşahın ölümündən dərhal sonra şahın dul qadını və kiçik oğlu birlikdə qıpçaqların qüvvəsi ilə hakimiyyəti ələ almağa və Şirvanı Gürcüstana tabe etməyə uğursuz cəhd etdilər. Lakin böyük oğlu Axsitan Atabəylər dövlətinin hərbi yardımı ilə bunun qarşısını aldı və hakimiyyəti özü ələ keçirdi. Tamara isə Gürcüstana qaçmağa məcbur oldu və orada özü tərəfindən əsası qoyulmuş Tiqvada monastrında ömrünü rahibə kimi başa vurdu. Axsitan öz hakimiyyəti dövründə Gürcüstanla müttəfiqlik münasibətlərini davam etdirdi. 1174-cü ildə birləşmiş Gürcüstan-Şirvan qüvvələri Kür çayı ilə Qafqazın içərilərinə soxulmuş rus quldurlarını və Şabrana hücum etmiş qıpçaqları məğlub etdi. Daha öncə isə gürcü feodalları gürcü şahı III Georgiyə qarşı qiyam qaldırdıqda, Şirvanşah seçmə qoşunla onun köməyinə getmiş, hakimiyyətin devrilməsinə imkan verməmişdi. Eyni zamanda, Gürcüstanla dostluğu möhkəmlətmək üçün şahın bacısı qızı ilə evlənmişdi. Maraqlıdır ki, yeni gürcü hökmdarı Tamara ərini-rus knyazı Yurini ölkəsindən qovduğu zaman, 1187-ci ildə 60 yaşlı Axsitan ona da evlənməyi təklif etmişdi. Tamara isə bu təklifi rədd edib, gənc alan şahzadəsi David Soslanla nigaha girməyi üstün tutmuşdu.

**QAFQAZ MONQOL IŞĞALLARI DÖVRÜNDƏ**

XIII əsrin əvvəllərində Mərkəzi Asiyada güclü hərbi qüdrətə malik olan Monqol dövlətinin qonşu ölkələrə yürüşləri bu ölkələri böyük təhlükə qarşısında qoydu. Monqollar arasında tatarlar, noymonlar, kareitlər, merkitlər, tayciutlər, onkutlar adlanan tayfa birləşmələri var idi. Çingiz xanın (1206-1227) başçılığı ilə təşkil edilmiş monqol feodal dövləti qonşu vilayətləri zəbt etməyə başladı. Bu ölkələrdə feodal pərakəndəliyinin (Çin, Xa-rəzm,İran) olması monqolların işğalları üçün əlverişli şərait yaratdı.

Monqollar 1215-ci ildə Pekini, 1219-cu ildə isə Xarəzmi işğal edərək qərbə doğru yürüşə başladılar.

Monqol yürüşləri ərəfəsində Azərbaycanın daxili vəziyyəti çox acınacaqlı idi. Bu dövrdə Azərbaycan ərazisində vahid mərkəzləşmiş dövlət yox idi və burada

feodal pərakəndəliyi hökm sürürdü. Azərbaycanda 3 dövlət-Atəbəylər, Şir- vanşahlar və Marağada Ağsunqurilər (1108-1227) dövlətləri mövcud idi.

Artıq XII əsrin sonlarında Eldənizlər dövləti əvvəlki qüdrətini itirmiş-di.Sülalə arasında hakimiyyət uğrunda mübarizə gedirdi. Atəbəylərin son nü-mayəndəsi Atəbəy Özbək feodalların əlində bir oyuncağa çevrilmişdi.

Belə bir vəziyyətdə monqollar ilk dəfə 1220-ci ildə Azərbaycana yürüş etdilər. Monqol sərkərdələri Cəbə və Subatay Zəncanı, Ərdəbili, Sərabı və başqa şəhərləri talan edərək Təbrizə yaxınlaşdılar. Şəhər möhkəm qala divarları ilə əhatə olunmuş- du. Lakin, Atəbəy Özbək ehtiyat edərək monqollarla danışıqlar aparmağı lazım bildi. Monqollar çoxlu xərac aldıqdan sonra qışlamaq üçün Muğana yollandılar və oradan da Gürcüstana basqın etdilər.

1221-ci ilin əvvəlində Cəbə və Subutay Azərbaycana dönərək, yenidən Təbrizə hücum etdilər. Təbriz hakimi Şəmsəddin Tuğrayi yenə xərac verməklə şəhəri talandan qurtardı. Bundan sonra monqollar qəflətən Marağaya hücum etsələr də xalq şəhəri qəhrəmanlıqla müdafiə etdi. Lakin, çox çəkmədi ki, şəhər təslim oldu və yerlə-yeksan edildi. Bundan sonra monqollar Həmədan və Ərdəbili yenidən talan edərək üçüncü dəfə Təbrizə hücum etdilər. Bu zaman Atəbəy Özbək Naxçıvana qaçaraq orada gizlənir. Şəhər hakiminin başçılığı altında xalq şəhərin müdafiəsinə qalxdı. Şəhəri ala bil-məyəcəklərini görən monqollar xərac almaqla kifayətlənib oradan uzaqlaşdılar.

Monqollar Azərbaycanın şimal torpaqlarına soxuldular. Onlar Beyləqanı alaraq yandırdılar.1221-ci ildə Gəncəni mühasirəyə aldılar, xərac alaraq yenidən Gürcüstana yollandılar və oranı qarət etdilər.

1222-ci ildə Şirvana soxulan monqollar Şamaxını mühasirəyə aldılar. Şəhərin mərd müdafiəçiləri düşməndən qorxmayaraq, ölümü üstün tutub doğma şəhərlərini müdafiəyə qalxdılar. Lakin, sayca üstün olan monqollar şəhərə daxil oldular, şəhərdə əhalinin kökünü kəsdilər.(İbn əl-Əsir)

Monqollar 1222-ci ildə Şamaxıdan şimala tərəf yönəldilər. Onlar Dərbənd

keçidindən keçərək, 1223-cü ildə Kalka çayı üzərində rus-qıpçaq qoşunlarını məğ-lub etdilər. Monqollar Xəzərin şimalı ilə Monqolustana qayıtdılar.

 1223-cü ildə Eldənizlərin zəifliyindən istifadə edən Qıpçaq tayfaları Dərbəndi

keçərək Şirvan, Gəncə, Qəbələyə qədər gəlib çıxdılar, böyük talanlar törətdilər.

Belə bir vəziyyətdən Gürcü feodalları da istifadə etmək məqsədilə 1225-ci ildə Gəncəyə basqın etdilər.

1225-ci ildə Azərbaycan monqol hücumları nəticəsində hakimiyyətdən məhrum olmuş Xarəzmşah Cəlaləddinin hücumlarına məruz qaldı. Cəlaləddn Xəzərin cənubundan keçərək Marağanı tutdu. Az sonra Təbrizə hücum etdi.Atabəy Özbək ailəsi ilə Gəncəyə, oradan isə Əlincəyə qaçdı və az sonra orada öldü. Bunun- la da Atabəylər dövləti süqut etdi (1225).

Təbrizlilər Şəmsəddin Tuğrainin qardaşı oğlu Nizaməddinin başçılığı altında şəhəri müdafiəyə qalxdılar. Müdafiəçilər 7 gün mərdliklə vuruşdular. Lakin şəhər əyanlarınn satqınlığı üzündən şəhər təslim oldu. Daha sonra Gəncə, Beyləqan, Bərdə, Şəmkir və başqa şəhərlər də istila olundu. Marağanın tutulması ilə Ağsun- qurilər dövləti də süqut etdi. Şirvanşahlar da ildə 100 min dinar vermək şərti ilə Cəlaləddinin vassalına çevrildilər.

Azərbaycanın idarəçiliyi Cəlaləddinin vəziri Şərəf Əl Mülkin ixtiyarına verildi. Onun Təbrizdə qeyri-qanuni vergilər toplaması şəhər əhalisinin üsyanına səbəb oldu. Gürcüstan yürüşündə olan Cəlaləddin Təbrizə gələrək üsyanı yatırmış və şəhər rəisi Nizaməddin Tuğraini edamı etdirmişdi. Bir qədər sonra Təbriz əhalisi Yarbəyin başçılığı altında üsyana qalxmışdı.Tezliklə xalq hərakatı bütün Azərbaycanı bürümüşdü.

1231-ci ildə Gəncə üsyanı xalq hərakatının ən yüksək pilləsi oldu. Sənət-kar Bəndərin başçılığı ilə gəncəlilər şəhər hakiminin sarayını ələ keçirərək şəhərdəki özbək qarnizonunu məhv etdilər. Şəhər üsyançıların əlinə keçdi. Bunu görən Cəlaləddin üsyançıalarla danışığa girib təslim olunmalarını tələb etdi. Lakin, üs-yançılar mübarizədən əl çəkməyərək, şəhərdən çıxdılar və sultan ordusuna hücum etdilər. Lakin, qanlı döyüşdən sonra üsyançılar şəhərə doğru geri çəkildilər. Bun- ların ardınca Cəlaləddin də şəhərə soxularaq üsyanı yatırdı. 30 min nəfəri Cəlaləd- din edam etdirdi, Bəndəri isə tikətikə doğratdı.

Azərbaycanın Xoy, Mərənd, Naxçıvan və başqa şəhərlərində də Cəla-ləddinə qarşı xalq üsyanları baş vermişdi.

Üsyandan az sonra Monqollar ikinci dəfə Azərbaycan ərazisinə yürüşə başladılar. 1231-ci ildə Çingiz xanın üçüncü oğlu Büyük xaqan Üqedey sərkərdə Çormoğonun başçılığı ilə 30 minlik qoşunu Azərbaycan üzərinə yürüşə göndərdi. Bunu görən Xorəzmşah Cəlaləddin cənuba doğru qaçaraq Diyarbəkr ərazisində dağlarda həlak oldu.

Monqollar yenə Marağanı talan edib Təbrizə doğru hərəkət etdilər. Yenə də şəhər əyanları satqınlıq edərək şəhəri təslim etdilər.Təbrizin bir çox sənətkarları Qaraqoruma göndərildilər.

1235-ci ldə Monqollar Gəncəni mühasirəyə aldılar. Uzunmüddətli müha-sirədən sonra şəhər alındı və yerlə -yeksan edildi. İbn-Əl -Əsirin yazdığına görə “Gəncə 4 il müddətinə xaraba vəziyətdə qaldı”. Şəmkir şəhəri də alınaraq yan- dırıldı və əhalisi qılıncdan keçirildi. Az sonra Bakı, Tovuz şəhərləri işğal olundu. 1239-cu ildə Dərbəndin tutulması ilə bütün Azərbaycan monqollar tərəfin dən istila olundu.

İlk yürüşdən fərqli olaraq monqolların ikinci yürüşdə əsas məqsədi işğal etdikləri ərazilərdə möhkəmlənməkdən ibarət idi. Odur ki, onlar qələbə çaldıqdan sonra Monqolustana qayıtmadılar və yeni ərazilərdə məskunlaşdılar.

Azərbaycan və eləcə də Ön Qafqaz ərazisi 1239-1256-cı illərdə ali monqol xaqanlığının təyin etdiyi canişinlər tərəfindən idarə olunurdu. İlk canişin Arqun ağanın yeritdiyi əsas siyasət yerli feodalların monqol əyanlarından asılılığını təmin etməkdən ibarət idi.

Monqol xaqanlığının Ön Asiya, Cənubu Qafqaz və Kiçik Asiyanı ələ keçirməsinə baxmayaraq XIII əsrin ortalarında həmin vilayətlərdə iri feodal malikanələri hələ də öz müstəqilliyini itirməmişdi.

Ali monqol xaqanı Münke istilaları davam etdirmək məqsədilə 1253-cü ildə Ön Asiyaya qoşun göndərdi. Yürüşə Münkenin qardaşı Hülakü xan rəhbərlik edirdi. O, 1256-cı ildə Amu-Dəryanı keçərək Xəzərin cənubu ilə hərəkətə başladı. Həmin il İsmalilərin Ələmut qalası süquta uğradı. 1258-ci ilin fevralında Hülakünün sərkərdəsi Baqu Bağdadi ələ keçirərək 500 il hökmranlıq etmiş Abbasilər Xilafətinə son qoydu.

Zəbt edilmiş ərazilər hesabına yeni Monqol ulusu (dövləti ) Hülakülər dövləti yarandı. Bu dövlət Azərbaycanda bir əsrə qədər (1357) fəaliyyət göstərmişdir. Azərbaycan dövlətin siyasi-inzibati mərkəzinə çevrildi. Əvvəlcə Marağa, sonra isə Təbriz paytaxt oldu.

Hülakülər dövlətinin tərkibinə Azərbaycan, İraqi- Ərəb, İraqi-Əcəm, Kirman, Gürcüstan , Kiçik Asiya, Fars, Xuzistan, Xorasan vilayətləri daxil idi.

Hülakü xan oturaq əhalinin və yerli feodalların istismarı və sıxışdırması nəticəsində güclü mərkəzləşmiş dövlət yaratdı. Yalnız Şirvanşahlar öz daxili müstəqilliklərini qoruyub saxlaya bilmişdilər.

Hülakü xanın ölümündən sonra (1265) hakimiyyətə Abaqa xan (1265-1282) keçdi.Onun hakimiyyətinin son dövrlərində mərkəzi hakimiyyətə qarşı narazılıqlar artdı. 1275-ci ildə ona qarşı hətta Aranda üsyan baş verdi, lakin, üsyan çətinliklə də olsa, yatırıldı. Abaqa xandan sonra hakimiyyətə gələn Əhməd xan (1282-1284) cəmi iki il ölkəni idarə edə bildi.O, feodalların səyi ilə taxtdan salındı və Arqun xan (1284-1291), sonra isə Göyxatu xan (1291-1295) hakimiyyətə gəlsə də bir neçə ay taxtda oturdu.

Hülakulər sarayında baş verən çevriliş və çəkişmələr mərkəzi hakimiyyəti olduqca zəiflətmişdi. Bundan istifadə edən Qızıl Ordalılar 1263,1265, 1288 və 1290 -cı illərdə Azərbaycan torpaqlarına basqın edərək talanlar törətmişdilər. Qızıl Ordalılarla Hülakulər arasında müharibələr fasilələrlə 100 ilə qədər davam etmişdir. Bu müharibələr xalqı tamamilə var-yoxdan çıxarmışdı.

1295-ci ildə Hülakulər taxtına Qazan xan (1295-1304) yiyələndi.O, öz siyasətində yerli feodallarla əlaqənin möhkəmlənməsi siyasəti yeridirdi. Hətta o,islam dinini də qəbul edərək məscid tikdirdi.Köçəri monqol əyanları ona qarşı çıxsalar da O,yerli feodallara arxalanaraq narazılıqları yatıra bildi. Mərkəzi hakimiyyəti möhkəmləndirdi. Ölkədə nisbətən sabit vəziyyət yarandı. Ulcaytu xanın dövründə də (1304-1316) bu sabitlik pozulmadı. Lakin 12 yaşlı Əbu Səidin hakimiyyətə gəlməsilə (1316-1335) feodal ara çəkişmələri yenidən qızışdı. Faktiki olaraq hakimiyyətin Sulduzilər nəslindən olan Əmir Çobanın əlində cəmlənməsi bir çox feodalların narazılığına səbəb oldu. 1319,1320,1322-ci illərdə dövlətin müxtəlif ərazilərində iğtişaşlar qalxdı. Lakin həmin iğtişaşlar Əmir Çobanın səyi nəticəsində yatırıldı. Bundan sonra Əmir Çoban artıq dövlətin faktiki hakimi kimi fəaliyyət göstərməyə başladı. Bundan narazı olan Əbu Səid 1328-ci ildə Əmir Çobanı və bir neçə oğlunu öldürtdürdü.

1335-ci ildə Qızıl Orda xanı Özbək yenidən Azərbaycana soxuldu. Elə bu zaman Əbu Səid feodal ara çəkişmələri nəticəsində öldürüldü. Qısa müddət ərzində hakimiyyətdə Arpa xan (1335-1336), Musa xan (1336), Məhəmməd xan (1336-1338) bir-birini əvəz etdi. Bu vəziyyətdən istifadə edən bir sıra əyyanlar və nəsillər müstəqilləşməyə meyl etməyə başladılar. Belə qüvvələrdən Çobaniləri, Cəlariləri və Xorasan əmirlərini göstərmək olar.

Çobanilər hakimiyət uğrunda mübarizəyə qoşulan ən qüdrətli feodal qruplarından idi .Əmir Çobaninin nəvəsi Şeyx Həsən Çobani 1338-ciildə cə-lairlilərə qalib gələrək Ulcaytu (Məhəmməd Xudavəndə) xanın qızı Satıbəy Xatunu padşah elan edib dövləti onun adından idarə eməyə başladı.1340-cı ildə ildə Şeyx Həsən Satıbəyi hakimiyyətdən kənarlaşdırıb Süleyman xanı padşah elan etdi. (1340-1344) 1344-cü ildə hakimiyyət Məlik Əşrəfin əlinə keçir. Əşrəfin qəddar- lığıdan cana doyan əhali Qazı Məhiyəddin Bərdəinin başçılığı ilə üsyan etdilər. Hətta onlar Qızıl Orda xanı Cani Bəyi köməyə çağırdılar. 1357-ci ildə Cani bəy Azərbaycana gəlir və hakimiyyəti ələ keçi-rir. Əşrəf Çobani isə ələ keçirilərək edam edildi. Beləliklə, həm də Hülakülər dövlətinin varlığına son qoyuldu.

Hakimiyyəti ələ keçirən Cani bəy oğlu Bərdi bəyi Təbrizdə səltənətə ot-urtdu. 2 ay sonra atasının ölüm xəbərini alan Bərdi bəy Qızıl Orduya qayıtdı.

Bundan istifadə edən Cəlairi əmir Şeyx Uveys (1359-1374) 1358-ci ildə Azərbaycana yürüş etdi və hakimiyyətə yiyələndi. Azərbaycan Cəlairlər dövləti- nin tərkibinə daxil oldu. Təbriz dövlətin paytaxtı idi. 1367-ci ildə Cəlairilər Şir- vani zəbt etdilər. Şeyx Uveysin dövründə mərkəzi idarəetmə aparatı möhkəm ləndi, iqtisadiyyatda müəyyən canlanma baş verdi. Lakin, Cəlairi Sultan Hüseynin dövründə (1374-1382) ölkədə feodal dağınıqlığı gücləndi, mərkəzi hakimiyyətə

qarşı mübarizə şiddətləndi.

Hakimiyyəti ələ almağa can atan Cəlairli Sultan Əhməd yerli feodalların narazılığından öz xeyrinə istifadə edərək 1382-ci ildə Sultan Hüseyni öldürtdürür. Hakimiyyətə Sultan Əhməd keçir (1382-1410). Onun hakimiyyətinə isə Əmir Tey- murun yürüşləri son qoysa da 1410-cu ildə Qaraqoyunlu Qara Yusif tərəfindən öldürülərək Cəlairlər sülaləsinə son qoyur.

Monqol zülmü Azərbaycanda təsərrüfat həyatını dərin tənəzzülə uğratmışdı. Dağılmış şəhər və kəndlər uzun müddət xarabazarlıq halında qalmışdı. Kənd təsərrüfatı, sənətkarlıq, ticarətin inkişafı ləngimişdi. Baxmayaraq ki, XIII əsrin əvvəllərində (1303) Qazan xan Mahmud bir sıra islahat keçirdi və bu islahatların müsbət təsiri oldu, lakin tənəzzül XIII əsrin sonu –XVəsrin əvvəlinədək davam etdi.

 **QAFQAZ TEYMURİLƏR DÖVRÜNDƏ**

XIV əsrin sonu –XV əsrin əvvəlində Qafqazın və Şərq ölkələrinin siyasi vəziyyətində bir sıra mühüm amillər əsaslı rol oynadı. Bunlardan ən başlıcası bu yerlərin Teymurun basqınlarına məruz qalması idi.

Bu zaman Azərbaycanın şimalında Şirvanşahlar dövləti I İbrahimin haki- miyyəti (1382-1417) altında müəyyən iqtisadi-siyasi tərəqqiyə nail olmuşdu. I İbrahimin ağıllı və tədbirli siyasəti nəticəsində Şirvan öz istiqlaliyyətini qoruyub saxlaya bildi. Hətta Şəki hakimini Seyid Əlinin oğlu Seyid Əhmədi Teymurla barışdırıb Şəki torpaqlarını işğalçıların basqınından xilas etdi. Gürcü çarı Geor- ğinin də Teymurla sülh müqaviləsinin bağlamasında I İbrahimin müsbət rolu özünü göstərdi. Təbiidir ki, Teymurun vassallarına çevrilmiş Şirvan və Şəki öz qoşunları ilə həm Qızıl Orduya və həm də Türkiyəyə qarşı vuruşda iştirak etmiş- dilər.

Qafqazın sərvətləri Qızıl Ordu xanlarının da diqqətini çəkirdi. Onlar Elxa- nilərə qarşı müharibələrdə məğlub olaraq istədiklərinə, Azərbaycanın zəngin sərvətlərinə yiyələnə bilməmişdilər. İndi əlverişli şəraitin yetişdiyini görən Toxtamış xan Azərbaycana qarşı işğalçılıq siyasətinə başlamışdı.

Bu dövrdə Orta Asiyada Teymurilər dövlətinin qurucusu Teymurun da Azər- baycana yürüşləri məhz həmin dövrlərə təsadüf edir. 1386-cı ilin baharında Əmir Teymur İrana soxulur. Təbriz hakimi Əmir Vəli Azərbaycan, Fars və İraq qoşun- larını səfərbərliyə alaraq öz ətrafında birləşdirib Teymura qarşı çıxmaq istəsə də, onun cəhdi baş tutmadı. Teymurun qoşunları Sultaniyyəni tutub Təbrizə tərəf irəlilədi və şəhərə daxil oldu. Sultan Əhmədin Bağdaddan Təbrizə göndərdiyi qoşun da məğlub oldu. Lakin Əmir Teymur burada çox qalmayaraq Orta Asiyaya – Səmərqəndə qayıdır və özü ilə çoxlu sənətkarları öz paytaxtına aparır.

Azərbaycan xalqı Teymurun hücumundan özünə gəlməmiş 1386-cı ilin qışında Qızıl Orda xanı Toxtamış 90 minlik qoşunla (Bəy Poladın sərkərdərliyi ilə) Dərbəndi keçərək Azərbaycana yürüş etdi. Şirvanşah I İbrahim Şamaxının müda- fiəsini təşkil etsədə, heç bir nəticə əldə edə bilmədi. Toxtamış Şirvanı keçərək Təbrizə yaxınıaşdı və orada ciddi müqavimətə rast gəldi. Toxtamış Şənbi Qazanda yerləşərək 8 gün Təbriz qalası ətrafında dövrə vurdular, lakin, şəhərə girə bilmə- dilər. Bunu görən Toxtamış Əmir Vəli ilə danışıqlara girdi və 250 tümən qızıl alaraq, guya geri qayıtmağa başladılar. Arxayın olan şəhər əhalisi silahı yerə qoydular.Bunu görən Toxtamış xəyanət edərək şəhəri ələ keçirdi. Şəhər əhalisi 8 gün ərzində qarət olun-dular. Bunun ardınca Marağa şəhəri qarət olundu. Mərənd, Naxçıvan həmin taleyi yaşadılar. Bundan sonra Toxtamış Qarabağa və oradan isə şimala çəkilir. Toxtamış buradan gedərkən çoxlu sərvət və 200 mindən çox əsir aparmışdı. 1387-ci ildə Əmir Teymur yenidən Azərbaycana yürüş etdi. Onlar Cəlairli Sultan Əhmədi darmadağın edərək yenidən Təbrizə gəldilər. Teymur, Azərbaycanın cənub torpaqlarının çox hissəsini tutduqdan sonra payızda Naxçı- vana gələrək Əlincə qalasına yaxınlaşdı. Bu qala Əlincə çayı sahilində, yüksək sıldırım qaya üzərində yerləşmiş, möhkəm divarlar və bürclərlə əhatə olunmuşdu. Cəlairli Əhməd xəzinəsini, ailəsini, oğlunu qalada yerləşdirib, onun müdafiəsini Əmir Altuna tapşır-mışdı. Onun ixtiyarında 300-ə yaxın qorçu var idi. Qalanın müdafiəsinə Şəki və Gürcüstan kömək edirdi. 1388-89-cu ilin qışında gürcülərlə ittifaqa girən Seyid Əli Orlat Əlincə qalası müdafiəçilərinin köməyinə gəldi. Qala yaxınlığında gərgin döyüş başladı. Bu döyüşdə Seyid Əli həlak olmuşdu. Lakin qalanı almaq mümkün deyildi. Teymurun sərkərdələrindən Əmir Məhəmməd Barlas, Əbu Bəkir Mirzənin başçılçğı altında qüvvələr bir neçə dəfə Əlincəyə qəti yürüşə başlasalar da, qala təslim olmamışdı. Lakin qala daxilində Məlik Tahirin xəyanəti (Altuna qarşı) qalanı zəiflətdi.

1399-cu ildə Teymur səfərbərlik edərək yenidən Əlincə səfərinə yollanır. Oktyabrın 10-da Teymur müqavimətə rast gəlmədən başsız buraxılmış qalaya daxil olur. Əlincə fasilələrlə 12-il (1387-1399) mərdliklə müdafiə olunduqdan sonra feodal ara çəkişmələri nəticəsində süqut etdi.

Çox maraqlıdır ki, Teymur Əlincə qalasını fəth etdikdən sonra öz əzəməti ilə onu heyran edən və heyrətə gətirən bu qalanı xüsusi ziyarət etmişdi.

Azərbaycanın cənub vilayətlərinin və Əlincə qalasının tutulması Şirvanı da böyük təhlükə altına alırdı. I İbrahim Şirvanın təhlükəsizliyi qayğısına qalaraq Teymurla danışıqlara girdi və 1386-cı ilin payızında qiymətli hədiyyələrlə Teymurun Bərdə yaxınlığındakı düşərgəsinə getdi. Rəvayətə görə İbrahim qiymətli hədiyyələrlə yanaşı 8 qul da aparıbmış. Adətən bu rəqəm 9 olurmuş.İbrahimdən soruşanda ki, niyə 8qul gətirmisən O, cavabında “9-cu qul mən özüməm”demişdir. Elə bu cavab guya Əmir Teymurun xoşuna gəlmişdir və onunla müttəfiq olmuşdur.

 Şirvanşah Teymurla sazişə girir və Şirvan torpaqlarını dağıntılardan xilas edir. Danışıqlar zamanı Dərbənd keçidinin Qızıl Ordadan müdafiəsi məhz İ İbrahimə tapşırılmışdı.

Hələ 1387-ci ilin əvvəlində Qızıl Ordalılar ikinci dəfə Azərbaycana soxulanda Teymurun hərbi dəstələrinin tərkibində şirvanlılar da vuruşmuşdular.

1395-ci il aprelin 15-də Terek çayı sahilində vuruşmada Teymurla Şirvan qoşunlrı Toxtamışın hərbi qüvvələrini məğlub etdi.Toxtamış Sibirə qaçır və orada Sibir xanı Şadıbəy tərəfindən öldürülür.

Şirvan və Şəki qoşunları Teymurilərlə bərabər Osmanlı Türkiyəsinə qarşı da vuruşmuşlar.1402-ci ildə Ankara yaxınlığındakı döyüşdə Türk sultanı İldırım Bəyazid məğlub oldu və əsir düşdü. Bu qələbədən sonra yaxın Şərqin xeyli hissəsi Teymurun əlinə keçdi.

Şirvanşah I İbrahim Teymurla müttəfiqlikdən istifadə edərək gizli şəkildə Azərbaycan torpaqlarını birləşdirmək siyasəti yeridirdi.O,Teymurun hakimiy- yətindən öz məqsədləri üçün istifadə etdi. Birincisi, O, Teymurla Toxtamış arasın- dakı ədavətdən istifadə edərək, Şirvanı düşmən hücumlarından qurtardı. Şirvan daxilən müstəqil qaldı. Şirvanşah I İbrahim öz təsirini Qarabağ, Şəki, Dərbənd və Qəbələyə yaymağa nail oldu. İkincisi, Teymur İbrahimi Dərbənddən Kür çayının sahillərinə qədər Şirvan vilayətinin hakimi təyin etdi.

Eyni zamanda I İbrahim 1398-ci ildə Şəki vilayətinin hakimliyini Əlincə ətrafındakı döyüşlərdə həlak olmuş Seyid Əlinin oğlu Seyid Əhmədə qaytarmaq barədə Əmir Teymurun razılığlını aldı.

Üçüncüsü, I İbrahimin köməyi ilə gürcü çarı VII Georgi Teymula sülh müqa- viləsi bağladı. Bununla həm də Azərbaycan-Gürcüstan münasibətləri daha da möhkəmləndi. Həmin vaxtdan etibarən Gürcüstan və Şəki Əmirliyi Şirvanşahın mütəffiqi kimi çıxış edirdilər.

Azərbaycanın Teymur tərəfindən istila edilməsi və onun zülmü ölkənin təsər- rüfat həyatına sarsıdıcı təsir göstərir, xalqı aclığa məhkum edirdi. Dövrün müa- sirlərindən biri yazırdı: “Teymur gedəndən sonra ölkəmizdə dəhşətli aclıq yarandı, aclıq hər yeri bürüdü... gözlərimizlə görüb, qulaqlarımızla eşitdiklərimizin hamısını, insan nəslinin necə qırıldığını söyləməyə gücümüz çatmır”

Bununla belə, Teymur Azərbaycanda xeyriyyə işləri də görmüşdü.O, Ankara vuruşmasından sonra , 1403-cü ildə Qarabağa gedərkən yolüstü Beyləqana gəlmiş və buranın dağılıb pis vəziyyətə düşdüyünü görmüşdür. Buna görə də Beyləqanın abadlaşdırılması və Araz çayından bura kanal çəkilməsinə göstəriş vernişdir.

Dünyaya hökmranlıq etmək istəyən Teymur : “Göydə Allah tək olduğu kimi, yer üzündə də ancaq bir padşah olmalıdır. Bəşəriyyətə iki padşah ağalıq edə bilməz”- deyirdi.Lakin onun bu iddiası baş tutmadı.1405-ci ildə isə Teymur vəfat etdi.

Azərbaycanın şimalında Şirvan dövləti mövcud olduğu bir zamanda ölkənin cənub vilayətlərinin idarəçiliyi Teymurun oğlu Miranşahın əlində idi. Miranşahın Azərbaycanda törətdiyi dağıntılar ölkənin təsərrüfatına və mədəniyyətinə mənfi təsir göstərirdi. Miranşahın qəddarlığı xalqın qəzəbinə səbəb olmuşdur. Xalq arasında ona “Maranşah” deyirdilər.Azərbaycanın bəzi bölgələrində ona qarşı tez-tez üsyanlar baş verirdi. Məsələn, Şəki hakimi Seyid Əli ona itayət etməkdən boyun qaçırdı. Təbrizdə də Miranşaha qarşı üsyan baş verdi. Hər iki üsyan çox çətinliklə yatırıldı. Elə məhz qəddarlığına görə Miranşah atası Teymur tərəfindən hakimiyyətdən uzaqlaşdırılmışdı. Atasının ölümündən sonra hakimiyyəti ələ keçirmək üçün mübarizə aparmış,1408-ci ildə Qara Yusiflə döyüşdə öldürül- müşdür.

Teymurun ölmündən sonra onun yaratdığı böyük imperiya dağılmağa başladı.Varislər arasında hakimiyyət uğrunda mübarizə başladı.Bir biri ilə ədavət edən Miranşah və onun oğlu Ömər Mirzə Azərbaycanın cənub hissəsinə yiyələn- mək istəyirdilər. Belə bir şəraitdə Gəncə, Şəki, Qarabağ, Təbriz, Ərdəbil, Marağa kimi şəhərlərdə xalq üsyanları geniş vüsət aldı. Eyni zamanda Gürcüstanda da Teymurilərə qarşı üsyan başlayır.

Yaranmış vəziyyətdən I İbrahim istifadə edərək Kür çayını keçməyə və Gəncə və Qarabağı tutmağa nail olur.

Bu zaman İbrahimlə Gürcü çarı Konıstantin, Şəki hakimi Seyid Əli, Qaraman tayfa-sının başçısı Əmir Yarəhməd və Ərdəbil hakimi Bistam Cəyir ittifaq bağlayaraq Teymurilərə qarşı çixırlar.1405-ci ilin yayında birləşmiş qoşun Kür sahilində Ömər Mirzənin qoşunlarını məğlub edirlər.Ömər cənuba doğru çəkilir və Təbrizə gələrək əhalidən xərac toplayır.Qəzəblənmiş xalq ayağa qalxaraq üsyan edir və ömərin qoşununu şəhərə buraxmırlar. Şeyx Əli Qəssab və Qazi İmaməddin şəhərin başçısı seçilirlər.

1406-cı ilin yazında Ömərin böyük qardaşı Əbu Bəkr Təbrizə hücum edərək əhalidən 100 min qızıl istəyir.Narazı olan xalq yenidən üsyan edərək I İbrahimi özlərinə köməyə çağırırlar. 1406-cı ilin mayında I İbrahim Arazı keçərək Təbrizə daxil olur. Əhali İbrahimi mehribanlıqla qarşılayır və onu öz hakimi kimi tanıyır.Şirvanşah İbrahim əahlidən alınan vergiləri qayadaya saldı.

Beləliklə, qısa müddətə də olsa Şirbvanşah İbrahim Azərbaycanın böyük bir hissəsini öz hakimiyyəti altında birləşdirə bildi. Lakin o,Təbrizdə möhkəmlənə bilmədi. Çünki, tezliklə Cəlairli sultan Əhməd və onunla ittifaqda olan Qara- qoyunlu hərbi birləşmələrinin başçısı Qara Yusif Təbrizə yaxınlaşırlar. I İbrahim məcburiyyət qarşısında qalaraq Təbrizi tərk etməli olur.